AIŠKINAMASIS RAŠTAS

Dėl savivaldybės nekilnojamojo turto įsigijimo savikainos padidinimo

1. **Parengto tarybos sprendimo projekto tikslai ir uždaviniai**

Molėtų rajono savivaldybė pagal Lietuvos Respublikos Vyriausybės 1995-09-20 d. nutarimą Nr. 1251 ir 1995-11-30 priėmimo - perdavimo aktą perėmė nekilnojamąjį turtą - sveikatingumo kompleksą, esantį Molėtų mieste, ir apskaitė Molėtų rajono savivaldybė administracijos (toliau Administracija) buhalterinėje turto apskaitoje. Administracija 2004 m. parengė pastato - sveikatingumo komplekso (unikalus Nr. 4400-0513-4112, pažymėjimas plane 1U2g) – rekonstrukcijos projektą „Uždara sporto salė Žvyrakalnio kvartale, Molėtuose“, kurio įgyvendinimo metu buvo įvykdyta sveikatingumo komplekso pastato rekonstrukcija į sporto salę. 2007 metais įregistruota sporto salė (unikalus Nr. 4400-0513-4112, pažymėjimas plane 1U1g). Molėtų rajono savivaldybės taryba 2008 m. vasario 14 d. priėmė sprendimą Nr. B1-42 „Dėl sporto salės perdavimo Molėtų kūno kultūros ir sporto centrui“ „perduoti Molėtų kūno kultūros ir sporto centrui Savivaldybei nuosavybės teise priklausančią ir šiuo metu Molėtų pradinės mokyklos patikėjimo teise valdomą sporto salę Molėtuose, Ąžuolų g. 10 (nekilnojamojo turto kadastro duomenų byloje Nr. 62/11278, pastatas pažymėtas plane – 1U2g, patalpų unikalus numeris – 4400-0513- 4112, bendras plotas –1661,88 kv. m, įsigijimo vertė – 5 216 276 litai, likutinė vertė 2008 m. vasario 1 d. – 5 209 031 litas) valdyti, naudoti ir disponuoti ja patikėjimo teise.“

 Sveikatingumo kompleksas liko apskaitytas Administracijos turto apskaitoje, jo įsigijimo verte nebuvo padidinta sporto salės įsigijimo vertė.

Siekiant patikslinti Administracijos ir Molėtų kūno kultūros ir sporto centro valdomo turto apskaitą, parengtas sprendimo projektas – padidinti Molėtų rajono savivaldybei nuosavybės teise priklausančio ir šiuo metu Molėtų kūno kultūros ir sporto centro patikėjimo teise valdomo pastato – sporto salės (unikalus Nr. 4400-0513-4112, įsigijimo savikaina – 1 510 737,95 Eur), esančios Molėtų r. sav., Molėtų m., Ąžuolų g. 10, įsigijimo savikainą 738 800,97 Eur, likutinę vertę 2019 m. vasario 1 d. - 574867,21 Eur ir patikslinti Molėtų rajono savivaldybės administracijos patikėjimo teise valdomo turto apskaitą bei panaikinti nekilnojamojo daikto – sveikatingumo komplekso, kurio įsigijimo savikaina 738 800,97 Eur, likutinė vertė 2019 m. vasario 1 d. - 574867,21 Eur, įrašą buhalterinėje turto apskaitoje.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas;

12-ojo viešojo sektoriaus ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr.1K-174, 32.1 punktas.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - projekto „Uždara sporto salė Žvyrakalnio kvartale, Molėtuose“ įgyvendinimo metu patirtos esminio turto pagerinimo išlaidos apskaitoje bus užregistruotos didinant atitinkamo ilgalaikio materialiojo turto įsigijimo savikainą.

Neigiamų pasekmių nenumatoma.

1. **Priemonės sprendimui įgyvendinti**

Atlikti reikalingus veiksmus Administracijos ir Molėtų kūno kultūros ir sporto centro buhalterinėje turto apskaitoje.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija ir Molėtų kūno kultūros ir sporto centras.